تورک سلاح‌لی گوجلری، سوریه‌نین قوزئیینده‌کی تل‌رفعت ائلچه‌سینی ایشغال ائد‌ن ترور هؤرگوتو یپگ/پ‌کاکایا عاید مؤوضعلره ۲۰دن چوخ هویتزر آتیشی ائتدی.
فرات قالخانی عملیاتی بؤلگه‌سین‌ده اولان تورک سلاح‌لی گوجلری هویتزرلری، عفرین ائلچه‌سینین گونئی‌دوغوسوندا‌کی تل‌رفعتده‌کی هؤرگوت هدفلرینه گئجه ساعاتلارین‌دا ۲۰دن چوخ آتیش حیاتا گرچکلشدیردی.
تورک سلاح‌لی گوجلری عنصورلاری، تل‌رفعتده یووالانان هؤرگوت هدفلرینه قارشی دونن ۱۲، اؤنجه‌کی گون ایسه ۵ هویتزر آتیشی ائتمیشدی.
عرب تورپاغی تل‌رفعت، ۳ ایلدیر ترور هؤرگوتو یپگ/پ‌کاکانین ایشغالی آلتین‌دا.
هؤرگوت، تل‌رفعت‌دن باشلاییب منبیجه چاتان خطی "شهبا کانتونو" آدلاندیریر.
ت رور هؤرگوتو یپگ/پ‌کاکا اویه‌سی تروریستلر، ۲۰۱۶ ایلینین باشین‌دا عفریندن گونئی دوغویا دوغرو یاییلاراق تل رفعتی ایشغال ائتمیشدی.
یپگ/پ‌کاکا، بو یوللا فرات چایینین دوغوسوندا ایشغال ائتدیگی تورپاقلار ایله باتیدا یئرلشه‌ن عفرینی قورودان بیرلشدیرمک اوچون آرادا قالان بؤلگه‌لری اله گئچیرمه‌یی آماجلامیشدی.
ترور هؤرگوتو یپگ/پ‌کاکا، بئله‌لیکله، سوریه-تورکیه سرحدی بویونجا کسینتیسیز حاکمیت قورشاغی یاراداجاقدی.
آنجاق تل رفعت و منبج آراسین‌دا باب ائلچه‌سی، فرات قالخانی عملیاتی بؤلگه‌سین‌ده یئرلشیر.
بو سببله ترور هؤرگوتو تل‌رفعت-منبج باغلانتی‌سینی قورابیلمیر.
تل رفعت و اطرافین‌دا یاشایان ۲۵۰ مین وطنداش، یپگ/پ‌کاکا ایشغالینین آردین‌دان کؤچ ائتمک مجبوریتین‌ده قالدیقلاری فرات قالخانی بؤلگه‌سینه قونشو، مخالیفلرین کنترلوندا‌کی اعزازدادیر.
